Britanija ponovo u recesiji
Britanija je zapala u drugu recesiju od finansijske krize, što je prva dvostruka recesija u toj zemlji od 1970-ih
Neočekivan povratak recesije. Ekonomska aktivnost Britanije pala je u prva tri mjeseca ove godine, što je zemlju uvelo u drugu recesiju od finansijske krize. Kancelarija za nacionalnu statistiku saopštila je da se britanska ekonomija smanjila za 0,2 odsto u prvom kvartalu, nakon pada u poslednjem tromjesečju 2011. godine. , saopštio je glavni ekonomista Džo Grajs. Ovi podaci doveli su do prve dvostruke recesije od 1970-ih, što će predstavljati dodatno opterećenje za britansku koalicionu vladu čija je popularnost pala nakon objavljivanja godišnjeg izvještaja o budžeta u martu. Mnogi ekonomisti predviđali su da će ekonomija neznatno porasti u prvom kvartalu. Ministar finansija Džordž Ozborn pak kaže da oporavak traje duže nego što se očekivalo, ali da se ne planira ublažavanje vladinih mjera štednje. Pojedini se nadaju da će se Britanija oporaviti na ljeto, zahvaljujući proslavi kraljičinog dijamantskoj jubileja i Olimijadi. Kris Sajkluna iz kompanije “Daiwa Capital Markets” ne očekuje međutim dugoročni podsticaj i predviđa stagnaciju u 2012. godini. Vladi je međutim neophodan ekonomski rast kako bi ispunila cilj eliminisanja ogromnog budžetskog deficita u narednih pet godina. On je međutim i dalje nedostižan, tako da birači u Britaniji, kao i u drugim evropskim zemljama, upozoravaju da im je dosta rezova koji po svemu sudeći ne vode do ekonomskog oporavka.